**Csongrád Város Polgármesterétől**

Száma: Önk/119-12021. **„M”**

Témafelelős: Dr. Juhász László

**ELŐTERJESZTÉS**

**Csongrád Városi Önkormányzat Képviselő-testülete  
2021. szeptember 30. napján tartandó ülésére**

**Tárgy:**

1. Javaslat a Csongrád város Önkormányzata vagyona feletti rendelkezési jog gyakorlásának szabályairól szóló helyi rendelet kiegészítésére
2. Javaslat a Homokhátsági Regionális Szilárdhulladék Kezelési Konzorcium Tulajdonközösség által a Homokhátsági Hulladékgazdálkodási Rendszer keretében ISPA, majd KA beruházás során beszerzett, illetőleg megvalósított és kapcsolódó önkormányzati tulajdonú vagyon kezelésének és hasznosításának feltételeiről szóló rendelet módosítására

Tisztelt Képviselő-testület!

A Csongrádi Víz-és Kommunális Kft. megkereséssel élt önkormányzatunk felé, kezdeményezve a felgyői 0294/27. hrsz-ú ingatlanban fennálló önkormányzati tulajdonrész cég általi megvásárlását. A jogügylet különböző törvényi és helyi önkormányzati rendeleti szabályozást érint. Ennek keretében a szerződés megkötésénél figyelemmel kell lenni a Nemzeti Vagyonról szóló 2011. évi CXCIV. törvény rendelkezéseire, különösen annak 13.§ (1)bekezdésére, a 14.§ rendelkezéseire.

Ezen túlmenően a 8/2013. (II. 25.)önkormányzati rendeletünk (Vagyonrendelet) azért igényli a kiegészítést, hogy amennyiben nem lehet nyílt pályázatot, versenyeztetést lefolytatni – mivel közös tulajdon értékesítése esetén a tulajdonostárs kívánja megvásárolni az ingaltant – úgy legyen mód, bizonyos értékhatár alatt (100 mFt) ennek lebonyolítására.

A 25/2013.(XII.20.)önkormányzati rendelet módosítása lehetővé teszi, hogy az ISPA és a KA beruházás keretében megvalósított létesítmények alatti, azzal érintett ingatlanok értékesíthetők legyenek.

Kérem a Képviselő-testületet az előterjesztés megtárgyalására és a rendelet-tervezetek elfogadására.

Csongrád, 2021. szeptember 23.

Bedő Tamás

polgármester

**Csongrád Városi Önkormányzat Képviselő-testületének**

**…/2021. (IX. 30.) önkormányzati rendelete**

**(tervezet)**

**A Csongrád Város Önkormányzata vagyona feletti rendelkezési jog gyakorlásának szabályairól** szóló 8/2013. /II. 25./ önkormányzati rendelet módosításáról.

Csongrád Város Önkormányzatának Képviselő-testülete Magyarország Alaptörvénye 32. cikk (1) bekezdés a) pontja szerinti feladatkörében eljárva, valamint „A nemzeti vagyonról” szóló 2011. évi CXCVI. törvény 5. § szerinti feladatok végrehajtására Csongrád Város Önkormányzata vagyongazdálkodásának szabályairól az alábbi rendeletet alkotja:

**1.§**

A rendelet **6.§ (3)bekezdése** az alábbi szövegrésszel egészül ki:

„A 100 millió Ft alatti forgalmi értékű önkormányzati ingatlan értékesítése pályázat vagy árverési eljárás nélkül történik, ha az értékesítés az önkormányzat osztatlan közös tulajdonában álló, olyan ingatlan-illetőségre vonatkozik, melyre használati megosztási szerződéssel az önkormányzat nem rendelkezik és az értékesítés az ingatlan társtulajdonosa részére történik.”

**2.§**

1. A rendelet kihirdetését követően, azonnal hatályba lép.
2. A rendelet azonnali kihirdetéséről a jegyző gondoskodik.

Bedő Tamás Dr. Juhász László

polgármester jegyző

**Záradék:**

A rendelet kihirdetésének napja: 2021. szeptember 30. … óra … perc.

Dr. Juhász László

jegyző

**Csongrád Városi Önkormányzat Képviselő-testületének**

**…/2021. (IX. 30.) önkormányzati rendelete**

**(tervezet)**

**a Homokhátsági Regionális Szilárdhulladék Kezelési Konzorcium Tulajdonközösség által a Homokhátsági Hulladékgazdálkodási Rendszer keretében ISPA, majd KA beruházás során beszerzett, illetőleg megvalósított és kapcsolódó önkormányzati tulajdonú vagyon kezelésének és hasznosításának feltételeiről**

Csongrád Város Önkormányzata a Magyarország helyi önkormányzatairól szóló 2011. évi CLXXIX. törvény 109. § (4) bekezdésében foglalt felhatalmazása alapján a Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a következőt rendeli el:

**1.§**

Hatályát veszti a **Rendelet** **2.§-ában** *“A rendelet hatálya kiterjed továbbá azoknak az ingatlanoknak a vagyonkezelési és hasznosítási feltételeire is, amelyeken az ISPA, majd KA beruházás keretében megvalósított létesítmények megvalósultak.*” szövegrész.

**2.§**

1. A rendelet kihirdetését követően, azonnal hatályba lép.
2. A rendelet azonnali kihirdetéséről a jegyző gondoskodik.

Bedő Tamás Dr. Juhász László

polgármester jegyző

**Záradék:**

A rendelet kihirdetésének napja: 2021. szeptember 30. … óra … perc.

Dr. Juhász László

jegyző